## Educació publica 14.261 llocs vacants que s’oferiran en el pròxim procés d’adjudicació de places docents

*** 4.393 places pertanyen a Educació Primària i 9.868 d’Educació Secundària
* Al llarg de juliol la Conselleria celebrarà tres procediments d’adjudicació**

La Conselleria d’Educació, Cultura, Universitats i Ocupació ha publicat este dijous les vacants que s’oferiran en les adjudicacions del mes de juliol. D’esta manera els docents poden conéixer amb antelació els centres educatius en els quals es troben disponibles estes places.

Esta llista compta amb un total de 14.261 llocs vacants en la Comunitat Valenciana, de les quals [4.393 pertanyen a Educació Primària](https://ceice.gva.es/documents/162909733/394095754/vacants_primaria_2025.pdf/341800e8-ff99-3734-dc11-3cc6f41977c2?t=1751529928729) i [9.868 d’Educació Secundària](https://ceice.gva.es/documents/162909733/394095754/vacants_secundaria_2025.pdf/8b42429d-1f42-906b-f204-37e6706960db?t=1751529932187). Per províncies, 6.309 pertanyen a Alacant, 1.959 a Castelló i 5.993 a València.

Durant les pròximes setmanes, la llista pot experimentar modificacions en funció de l’actualització de l’oferta educativa. Estes variacions es poden deure tant a l’increment de grups en determinats centres per a donar resposta a noves necessitats com a la supressió de grups en uns altres, motivada per la disminució de la demanda.

Al llarg del mes de juliol, se celebren tres procediments d’adjudicació: el corresponent al professorat suprimit o desplaçat, al voltant del 7 de juliol; el corresponent a les comissions de servicis (per causes medicosocials o interés professional), al voltant del 15 de juliol; i finalment el corresponent al professorat en expectativa de destinació i interí, al voltant del 28 de juliol.

Fecha: 03/07/2025